ಹದಿನೆಂಟು ವರ್ಷ ಮೇಲ್ಪಟ್ಟ ಎಲ್ಲರಿಗೂ ಇದೇ ೧೫ರಿಂದ ಉಚಿತ ಬೂಸ್ಟರ್ ಲಸಿಕೆ ವಿತರಣೆ ಕೇಂದ್ರ ಸಂಪುಟ ತೀರ್ಮಾನ. ದೆಹಲಿ, 14 ಜುಲೈ ಹಿ.ಸ: ಆಯಂಕರ್ :ಸ್ವಾತಂತ್ರ್ಯದ ಅಮೃತ ಮಹೋತ್ಸವದ ಅಂಗವಾಗಿ ಆಜಾದಿ ಕಾ ಅಮೃತ್ ಕಾಲ್ ಅಂಗವಾಗಿ ಇದೇ ೧೫ ಶುಕ್ರವಾರದಿಂದ ೧೮ ವರ್ಷ ಮೇಲ್ಪಟ್ಟ ನಾಗರಿಕರಿಗೆ ಉಚಿತವಾಗಿ ಬೂಸ್ಟರ್ ಡೋಸ್ ನೀಡಲು ಕೇಂದ್ರ ಸಚಿವ ಸಂಪುಟ ಸಮ್ಮತಿಸಿದೆ ಎಂದು ವಾರ್ತಾ ಮತ್ತು ಪ್ರಸಾರ ಖಾತೆ ಸಚಿವ ಅನುರಾಗ್ ಠಾಕೂರ್ ತಿಳಿಸಿದ್ದಾರೆ. ೭೫ ದಿನಗಳ ಕಾಲ ದೇಶಾದ್ಯಂತ ೧೮ ವರ್ಷ ಮೇಲ್ಪಟ್ಟ ಎಲ್ಲ ನಾಗರಿಕರಿಗೂ ಉಚಿತವಾಗಿ ಬೂಸ್ಟರ್ ಡೋಸ್ ನೀಡಲಾಗುವುದು ಎಂದು ಅವರು ಹೇಳಿದರು. ಇದರ ಜತೆಗೆ ವಡೋದರದಲ್ಲಿ ಗತಿಶಕ್ತಿ ವಿಶ್ವವಿದ್ಯಾಲಯ ಸ್ಥಾಪನೆ, ಭಾರತೀಯ ರೈಲು ನ್ಯಾಷನಲ್ ಅಕಡೆಮಿಯನ್ನು ಆರಂಭಿಸಲು ಸಂಪುಟ ಸಮ್ಮತಿಸಿತು ಎಂದು ಅವರು ಹೇಳಿದರು.ಗುಜರಾತ್ ಹಾಗೂ ರಾಜಸ್ಥಾನ ಸಂಪರ್ಕಿಸುವ ತರಂಗಹಿಲ್ಅಂಬಾಜಿಅಬು ನೂತನ ರೈಲು ಮಾರ್ಗ ಹಾಗೂ ಆಧುನೀಕರಣಕ್ಕೆ ಸಚಿವ ಸಂಪುಟ ಆಡಳಿತಾತ್ಮಕ ಅನುಮೋದನೆ ನೀಡಿದೆ. ೨ ಸಾವಿರದ ೭೯೮ ಕೋಟಿ ರೂಪಾಯಿ ವೆಚ್ಚದಲ್ಲಿ ಈ ಯೋಜನೆ ಕೈಗೆತ್ತಿಕೊಳ್ಳಲಾಗುವುದು ಎಂದು ತಿಳಿಸಿದ ಅವರು ೧೧೬ ಕಿಲೋಮೀಟರ್ ಉದ್ದದ ರೈಲು ಮಾರ್ಗ ನಿರ್ಮಾಣದಿಂದ ಸುಮಾರು ೪೦ ಲಕ್ಷ ಮಾನವ ದಿನಗಳ ಉದ್ಯೋಗ ಸೃಷ್ಟಿಯಾಗಲಿದೆ ಎಂದು ಹೇಳಿದರು. ೨೦೨೬೨೭ರ ಒಳಗಾಗಿ ಈ ರೈಲು ಮಾರ್ಗ ಪೂರ್ಣಗೊಳ್ಳಲಿದ್ದು ಅಂಬಾಜಿ ಶಕ್ತಿ ಪೀಠ ಮತ್ತು ಅಂಜತಾ ಜೈನ್ ದೇವಾಲಯ ಸಂಪರ್ಕಿಸುವ ಮಾರ್ಗ ಇದಾಗಿದೆ ಎಂದು ಸಚಿವ ಅನುರಾಗ್ ಠಾಕೂರ್ ತಿಳಿಸಿದರು.ಹಿಂದೂಸ್ತಾನ್ ಸಮಾಚಾರ್